CELEX: 31998D0577
Language: lt
Date: 905904000000
Title: 1998 m. rugsėjo 16 d. Komisijos Sprendimas dėl bendrojo techninio reglamento, skirto palydovinių antžeminių stočių labai mažos apertūros galinei įrangai, veikiančiai 4 GHz ir 6 GHz dažnių juostose (pranešta dokumentu Nr. C(1998) 2723)Tekstas svarbus EEE.

Svarbus teisinis pranešimas

|

31998D0577

Oficialusis leidinys L 278 , 15/10/1998 p. 0043 - 0045

		Komisijos Sprendimas1998 m. rugsėjo 16 d.dėl bendrojo techninio reglamento, skirto palydovinių antžeminių stočių labai mažos apertūros galinei įrangai, veikiančiai 4 GHz ir 6 GHz dažnių juostose(pranešta dokumentu Nr. C(1998) 2723)(tekstas svarbus EEE)(98/577/EB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1998 m. vasario 12 d. Europos Parlamento ir Tarybos direktyvą 98/13/EB dėl telekomunikacijų galinių įrenginių ir palydovinių antžeminių stočių įrangos, taip pat dėl abipusio jų atitikties pripažinimo [1], ypač į jos 7 straipsnio 2 dalies antrąją įtrauką,kadangi Komisija patvirtino priemonę, nustatančią, kokio tipo palydovinių antžeminių stočių įrangai bendrasis techninis reglamentas turi būti priimtas, kartu pagal 7 straipsnio 2 dalies pirmąją įtrauką apibrėžiant jo taikymo sritį;kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais;kadangi užtikrinant, kad gamintojai ir toliau galėtų patekti į rinkas, reikia numatyti pereinamojo laikotarpio priemones, taikytinas įrenginiams, patvirtintiems pagal nacionalinius tipo patvirtinimo reglamentus;kadangi, kaip numatyta 29 straipsnio 2 dalyje, komitetui (TĮTK) buvo pateiktas pasiūlymas;kadangi šiuo sprendimu priimamas bendrasis techninis reglamentas atitinka TĮTK nuomonę,PRIĖMĖ ŠĮ SPRENDIMĄ:1 straipsnis1. Šis sprendimas taikomas palydovinių antžeminių stočių įrangai, įtrauktai į 2 straipsnio 1 dalyje nurodyto darniojo standarto taikymo sritį.2. Šiuo sprendimu nustatomas bendrasis techninis reglamentas, taikomas palydovinių antžeminių stočių labai mažos apertūros galinei įrangai, veikiančiai 4 GHz ir 6 GHz dažnių juostose.2 straipsnis1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, kuri tinkamu mastu įgyvendina Direktyvos 98/13/EB 17 straipsnyje nurodytus esminius reikalavimus. Nuoroda į standartą pateikiama priede.2. Palydovinių antžeminių stočių įranga, kuriai taikomas šis sprendimas, turi atitikti šio straipsnio 1 dalyje minimą bendrąjį techninį reglamentą, Direktyvos 98/13/EB 5 straipsnio a ir b punktuose nurodytus esminius reikalavimus ir visų kitų taikytinų direktyvų, ypač Tarybos direktyvų 73/23/EEB [2] ir 89/336/EEB [3], reikalavimus.3 straipsnisNotifikuotosios įstaigos, kurioms yra skirta atlikti Direktyvos 98/13/EB 10 straipsnyje nurodytas procedūras, nuo pranešimo apie šį sprendimą dienos palydovinių antžeminių stočių įrangai, kuriai taikoma jo 1 straipsnio 1 dalis, taiko priede nurodytą darnųjį standartą arba užtikrina jo taikymą.4 straipsnis1. Nacionaliniai tipo patvirtinimo reglamentai, reglamentuojantys įrenginius, kuriems taikomas priede nurodytas darnusis standartas, nebetaikomi praėjus trims mėnesiams nuo šio sprendimo priėmimo.2. Pagal tokius nacionalinius tipo patvirtinimo reglamentus patvirtinta palydovinių antžeminių stočių įranga gali būti ir toliau pateikiama į nacionalinę rinką ir naudojama.5 straipsnisŠis sprendimas skirtas valstybėms narėms.Priimta Briuselyje, 1998 m. rugsėjo 16 d.Komisijos varduMartin BangemannKomisijos narys[1] OL L 74, 1998 3 12, p. 1.[2] OL L 77, 1973 3 26, p. 29.[3] OL L 139, 1989 5 23, p. 19.--------------------------------------------------PRIEDASNuoroda į taikytiną darnųjį standartąSprendimo 2 straipsnyje minimas darnusis standartas yra:palydovinės antžeminės stotys ir sistemos (PASS);tik siuntimo, siuntimo ir priėmimo, tik priėmimo palydovinių antžeminių stočių labai mažos apertūros galinė įranga, veikianti 4 GHz ir 6 GHz dažnių juostose.ETSIEuropos telekomunikacijų standartų institutasETSI sekretoriatasTBR 43: 1998 m. gegužės mėn.(išskyrus įžangą)Papildoma informacijaEuropos telekomunikacijų standartų institutas yra pripažintas pagal Tarybos direktyvą 83/189/EEB [1].Pirmiau nurodytas darnusis standartas yra parengtas vadovaujantis Tarybos direktyva 83/189/EEB nustatyta atitinkama tvarka suteiktu įgaliojimu.Visą pirmiau nurodyto darniojo standarto tekstą galima gauti iš:Europos telekomunikacijų standartų instituto 650 route des Lucioles F-06921 Sophia Antipolis Cedex | Europos Komisijos DG XIII/A/2 — (BU 31, 1/7), Rue de la Loi/Wetstraat 200, B-1049 Brussels |arba iš bet kurios kitos už ETSI standartų platinimą atsakingos organizacijos, kurių sąrašą galima rasti internete (www.ispo.cec.be).[1] OL L 109, 1983 4 26, p. 8.--------------------------------------------------